# Kulttuuri ja Taide – visailu

1. Kuka on säveltänyt viulukonserttojen sarjan Neljä vuodenaikaa?
	1. Ludwig van Beethoven
	2. Antonio Vivaldi
	3. Jean Sibelius
2. Kuka on maalannut teoksen kuoleman puutarha?
	1. Hugo Simberg
	2. Juhani Palmu
	3. Akseli Gallen-Kallela
3. Missä museossa säilytetään öljyvärimaalausta ”Mona Lisaa”?
	1. Guggenheimissa, New Yorkissa
	2. British Museumissa, Lontoossa
	3. Louvressa, Pariisissa
4. Kuka on maalannut teoksen ”Muiston pysyvyys” eli ”valuvat kellot”?
	1. Salvador Dalí
	2. Pablo Picasso
	3. Andy Warhol
5. Mikä on Suomen vanhin ammattiteatteri?
	1. Suomen kansallisteatteri
	2. Svenska Teatern
	3. Vaasan kaupunginteatteri
6. Millainen on teos hiljainen kansa?
	1. Markku Pölösen kirjoittama näytelmä
	2. Ympäristötaideteos Suomussalmella
	3. Tapani Kansan levyttämä laulu
7. Kuka kirjailija on luonut hahmon Hercule Poirot?
	1. Agatha Christie
	2. Liza Marklund
	3. Tove Jansson
8. Missä musikaalissa lauletaan ”Rikas mies jos oisin”?
	1. West Side Story
	2. Oklahoma
	3. Viulunsoittaja katolla
9. Kuka ohjasi elokuvan kummisetä?
	1. Alfred Hitchcock
	2. George Lucas
	3. Francis Ford Coppola
10. Mikä seuraavista on Mozartin säveltämä ooppera?
	1. Taikahuilu
	2. Aida
	3. Carmen

## Taustatietoa vastauksista:

Kysymys 2

Kuoleman puutarha on taidemaalari Hugo Simbergin maalausaihe.
Kuoleman puutarhasta on useita versioita eri tekotavoin toteutettuina.
Teos kuvaa Simbergin näkemystä kuolemanjälkeisestä elämästä,
jossa valtaa pitävät luurangot. Luurangot hoitavat taivaallista puutarhaa hellästi.
Luurangot ovat pukeutuneet pitkiin mustiin kaapuihin.

Kysymys 4
Muiston pysyvyys on espanjalaisen taidemaalari Salvador Dalín tunnettu maalaus.
Öljyvärimaalaus on kooltaan 24×33 senttimetriä.
Teos on maalattu vuonna 1931.

Maalauksessa pääosassa on kolme taskukelloa, jotka näyttävät sulavan.

Kysymys 6

Hiljainen kansa on Suomussalmella sijaitseva ympäristötaideteos.
Teoksen on suunnitellut Reijo Kela.
Teoksessa valtatie 5:n viereisellä pellolla seisoo variksenpelättimen kaltaisia hahmoja.
Hahmojen päät on tehty turpeesta ja vartalo puukepeistä.
Hahmoilla on päällään vaatteet, jotka liikkuvat tuulessa.
Paikallinen nuorten työpaja pukee hahmot vuodenajan mukaan.

Kysymys 8
Viulunsoittaja katolla on juutalaisen perheen elämästä kertova musikaali.
Köyhällä maitokauppiaalla ja hänen vaimollaan on viisi kaunista tytärtä.
Isä haluaisi tyttäret naimisiin juutalaisen perinteen mukaan,
mutta tyttäret ovat asiasta eri mieltä.
Musikaalin tapahtumat sijoittuvat Anatevkan kylään 1900-luvun alun Ukrainaan.
Musikaalin kuuluisia kappaleita ovat ”Rikas mies jos oisin” sekä ”Nousee päivä, laskee päivä”.

Kysymys 10
Taikahuilu on Wolfgang Amadeus Mozartin säveltämä ooppera.
Taikahuilu on ensimmäinen suuri saksankielinen ooppera.
Teos esitettiin ensimmäisen kerran vuonna 1791.

Oopperassa prinssi Tamino on Yön kuningattaren palveluksessa.
Tamino lähtee pelastamaan kuningattaren tytärtä Paminaa pahalta velholta.

## Oikeat vastaukset:

1. b. Antonio Vivaldi
2. a. Hugo Simberg
3. c. Louvressa, Pariisissa
4. a. Salvador Dalí
5. b. Svenska Teatern
6. b. Ympäristötaideteos Suomussalmella
7. a. Agatha Christie
8. c. Viulunsoittaja katolla
9. c. Francis Ford Coppola
10. a. Taikahuilu